इब्राहिम कादरी का बाहर निकलना मुश्किल; दुकानदार ज्यादा रेट पर देते हैं सामान
शाहरुख खान के हमशक्ल इब्राहिम कादरी सोशल मीडिया पर काफी फेमस हैं। एक वक्त पर वे गुजरात के जूनागढ़ में पेंटिंग का काम करते थे। आज वो देश-विदेश में शो करने जाते हैं और इससे लाखों रुपए कमाते हैं। हालांकि इब्राहिम की जिंदगी इतनी भी
शाहरुख खान के हमशक्ल इब्राहिम कादरी सोशल मीडिया पर काफी फेमस हैं। एक वक्त पर वो गुजरात के जूनागढ़ में पेंटिंग का काम करते थे। आज वो देश-विदेश में शो करने जाते हैं और लाखों रुपए कमाते हैं। हालांकि इब्राहिम की जिंदगी इतनी भी आसान नहीं है।
इब्राहिम का कहना है कि शाहरुख का हमशक्ल होने से फायदे हैं तो कई नुकसान भी हैं। उन्हें रोजमर्रा के काम के लिए बाहर निकलने में काफी दिक्कतें होती हैं। लोग उन्हें घेरने लगते हैं।
दुकानदार ज्यादा रेट में सामान देते हैं। इब्राहिम के मुताबिक, उन्हें ये भी ध्यान देना पड़ता है कि वो कुछ ऐसा न करें कि जिससे कि शाहरुख खान की इमेज को धक्का लग जाए।
शाहरुख की तरह दिखने के लिए बॉडी और बालों पर किया काम
इब्राहिम का हाल ही में एक वीडियो वायरल हुआ था, जिसमें वो एयरपोर्ट पर नजर आ रहे हैं। सिक्योरिटी चेकिंग के दौरान उन्होंने शाहरुख की स्टाइल में हाथ फैलाया। ये वीडियो अब तक 5 करोड़ से ज्यादा लोगों ने देख लिया है।
इब्राहिम कादरी ने हिंदुस्तान टाइम्स से बात करते हुए कहा- 2017 में शाहरुख खान की फिल्म रईस आई थी, इसके बाद मुझे एहसास हुआ कि मैं उनकी तरह दिखता हूं। मैं उस वक्त शाहरुख की तरह 10% दिखता था।
उसके बाद मैंने अपने ऊपर काम करना शुरू किया। बॉडी और बालों पर मेहनत की तो लगा कि अब मैं उनकी तरह लगभग 30% दिखने लगा हूं।
शाहरुख जैसे दिखने की वजह से लोगों के बीच जाना मुश्किल हुआ
इब्राहिम ने कहा कि उनकी लाइफ अच्छी चल रही है। पैसे भी आ रहे हैं। दुबई से लेकर मस्कट तक जाने का मौका भी मिल रहा है। हालांकि इसके लिए कीमत भी चुकानी पड़ रही है।
उन्होंने आगे कहा- मेरा क्राउड में जाना मुश्किल हो गया है। लोग मुझे ओरिजिनल शाहरुख खान समझने लगते हैं। प्यार तो बहुत मिलता है, लेकिन रोजमर्रा का काम प्रभावित हो जाता है।
दुकानदार ज्यादा रेट पर सामान देने लगते हैं। वे कहते हैं..अरे भाई तुम तो शाहरुख खान हो। भीड़ से बचने के लिए कभी-कभी सिक्योरिटी भी साथ ले जानी पड़ती है।
शाहरुख से कभी मिलना नहीं चाहते इब्राहिम
इब्राहिम ने इस बातचीत में एक चौंकाने वाली बात भी की। इब्राहिम ने कहा कि वे शाहरुख खान से कभी नहीं मिले और न ही मिलना चाहते हैं।
इसकी वजह बताते हुए इब्राहिम कहते हैं- मुझे लगता है जिस दिन मैं शाहरुख सर से मिला, सब कुछ खत्म हो जाएगा। अगर आपकी पसंद फरारी हो, और आप कैसे भी करके उसे खरीद लेते हैं।कुछ दिन बाद वही फरारी आपके गराज में पड़ी होगी और आप बाइक पर घूमते दिखोगे।
एक वक्त के बाद क्रेज खत्म हो जाता है। अगर वे (शाहरुख) मुझसे मिलने की चाहत रखते हैं तो मैं उनके पास जरूर जाऊंगा। हालांकि मैं अपनी इच्छा से तो नहीं जाऊंगा।
इब्राहिम यहां ये कहना चाह रहे हैं कि वो शाहरुख को एक इंसान से ज्यादा समझते हैं, उनके दिल में शाहरुख के प्रति गहरी इज्जत है। अगर वो शाहरुख से मिलने लगेंगे तो उनके प्रति चाहत दिन-प्रतिदिन कम होती जाएगी। इसलिए उनसे दूर रहकर ही उनकी हमेशा इज्जत करना चाहते हैं।